ઉનાળામાં તમે જ્યારે ઘરની બહાર નીકળો ત્યારે છત્રી લઈને અથવા સ્કાર્ફ પહેરીને નીકળો. ડૉ. વિરલ દેસાઈ કહે છે, ‘ઉનાળામાં વાળને દિવસમાં એક વાર અથવા બે વાર ધોવા. ધોતા સમયે વાળને અમુક લોકો જોર-જોરથી ઘસે છે, જેના કારણે સ્કૅલ્પમાં ઑઇલની ગ્રંથિ છે એ ઑઇલનું પ્રોડક્શન વધારે કરે છે. વાળ ધોતા સમયે હંમેશાં માઇલ્ડ શૅમ્પૂ વાપરો. હાર્શ શૅમ્પૂ તમારા વાળને નુકસાન પહોંચાડી શકે છે. બધાને એવું લાગે છે કે વાળમાં તેલ નાખવું જોઈએ. પણ ના, ઉનાળામાં તમારા વાળ પહેલેથી જ ઑઇલી હોય છે. એટલે વાળમાં તેલ નાખવાથી વાળ વધારે તૈલી લાગે છે. તમે તેલથી મસાજ કરી શકો છો, જેનાથી બ્લડ-સક્યુર્લેશન થાય છે. જો વાળ બહુ ડ્રાય લાગતા હોય તો હેર-સિરમ વાપરી શકો છો.’